**ΑΝΑΚΟΙΝΩΣΗ ΓΙΑ ΤΟ ΠΡΟΓΡΑΜΜΑ ΕΞΟΜΟΙΩΣΗΣ Ε.Ε. 2020-2021**

Ανακοινώνεται στους φοιτητές των Τμημάτων Νοσηλευτικής των πρώην ΤΕΙ Θεσσαλίας και Στερεάς Ελλάδας, καθώς και του Τμήματος Ιατρικών Εργαστηρίων του πρώην ΤΕΙ Θεσσαλίας, ότι σύμφωνα με τα άρθρα 6 και 12 του Ν. 4589/2019, μπορούν να ενταχθούν στο Πρόγραμμα Εξομοίωσης του Τμήματος Νοσηλευτικής του Πανεπιστημίου Θεσσαλίας για να λάβουν πτυχίο πανεπιστημιακής εκπαίδευσης, παρακολουθώντας τα επιπλέον μαθήματα που έχει ορίσει το Τμήμα.

Προθεσμία για την υποβολή της αίτησης είναι 60 ημέρες από την ημερομηνία κατάθεσης της τελευταίας υποχρέωσης στα Τμήματα των πρώην ΤΕΙ.

Οι προϋποθέσεις για την ένταξη στο Πρόγραμμα Εξομοίωσης είναι να έχουν ολοκληρώσει όλες τις υποχρεώσεις τους στα πρόγραμμα σπουδών των παραπάνω Τμημάτων Εισαγωγής, καθώς και να μην έχουν υπερβεί το 12° εξάμηνο φοίτησης κατά την έναρξη του εαρινού εξαμήνου του ακαδ. έτους 2020-2021.

Υποβάλουν αίτηση στη Γραμματεία του Τμήματος μαζί με τη βεβαίωση ολοκλήρωσης σπουδών του Τμήματος των πρώην ΤΕΙ όπου θα φαίνεται το έτος εισαγωγής τους σ΄ αυτό καθώς και η ημερομηνία της τελευταίας τους υποχρέωσης.

Φοιτητές που είχαν παρακολουθήσει επιτυχώς **στο Τμήμα Νοσηλευτικής του πρώην ΤΕΙ Θεσσαλίας** περισσότερα από τέσσερα (4) Κατά Επιλογή Υποχρεωτικά Μαθήματα θα υποβάλουν στη Γραμματεία του ΠΣ ταυτόχρονα με την αίτηση για τη βεβαίωση ολοκλήρωσης σπουδών και Υπεύθυνη Δήλωση με την οποία θα επιλέγουν ποια τέσσερα μαθήματα ΕΥ επιθυμούν να ληφθούν υπόψη για τον υπολογισμό του πτυχίου στο Πανεπιστημιακό Τμήμα.

Φοιτητές που είχαν παρακολουθήσει επιτυχώς **στο Τμήμα Νοσηλευτικής του πρώην ΤΕΙ Στερεάς Ελλάδας** τέσσερα (4) ή και περισσότερα Κατά Επιλογή Υποχρεωτικά Μαθήματα θα υποβάλουν στη Γραμματεία του ΠΣ στη Λαμία ταυτόχρονα με την αίτηση για τη βεβαίωση ολοκλήρωσης σπουδών και Υπεύθυνη Δήλωση με την οποία θα επιλέγουν τρία (3) μαθήματα ΕΥ που επιθυμούν να ληφθούν υπόψη για τον υπολογισμό του πτυχίου στο Πανεπιστημιακό Τμήμα.

Οι φοιτητές που θα κάνουν αίτηση **έως και δύο εβδομάδες από την έναρξη του Εαρινού Εξαμήνου 2020-2021 που είναι η 22-02-2021 (αρ. 243/21-12-2020 απόφαση Συγκλήτου Π.Θ.)** **ήτοι έως την Παρασκευή 05-03-2021** και πληρούν τις παραπάνω προϋποθέσεις, θα μπορούν να παρακολουθήσουν τα μαθήματα του Προγράμματος Εξομοίωσης από το Εαρινό Εξάμηνο του 2020-2021.

Από τη Γραμματεία του

Τμήματος Νοσηλευτικής Π.Θ.